Αλιάδα

Η αλιάδα είναι σκορδαλιά με πατάτα, που παρασκευάζεται με πατάτες, σκελίδες σκόρδου, ελαιόλαδο, χυμό λεμονιού και αλάτι. Συνοδεύει πιάτα με τηγανητό μπακαλιάρο. Είναι νηστίσιμο πιάτο, και παραδοσιακό πιάτο του Ευαγγελισμού. Ετυμολογικά, η ονομασία αλιάδα προέρχεται από την επιστημονική ονομασία του σκόρδου (επιστημονική ονομασία: Allium sativum, Άλλιον το ήμερον). Η Κεφαλονίτικη Αλιάδα φτιάχνεται με καφκιά και μουρτάρι, χωρίς ψωμί και καρύδια. Συνοδεύει μπακαλιάρο, κοφίσι (παστό ψάρι), βραστά χόρτα και ψητά λαχανικά.

 Βιβλιογραφία 

Κατηγορία:Ελληνική κουζίνα
Κατηγορία:Κεφαλονιά